DAII รูดกราวเกือบ 8% หลังเผยงบฯ Q2 กำไรลดลง 58%
DAII รูดกราวเกือบ 8% หลังเผยงบฯ Q2 กำไรลดลง 58% โดยปิดตลาดรอบเช้าอยู่ที่ 5.15 บาท ลบ 0.40 บาท หรือ 7.21% มูลค่าการซื้อขาย 11.79 ล้านบาท
10 ส.ค. 2558

ผู้สื่อข่าวรายงานว่า ราคาหุ้น บริษัท ไดอิ กรุ๊ป จำกัด (มหาชน) หรือ DAII ปิดตลาดรอบเช้าอยู่ที่ 5.15 บาท ลบ 0.40 บาท หรือ 7.21% มูลค่าการซื้อขาย 11.79 ล้านบาท โดยเปิดตลาดวันนี้ที่ 5.35 บาท ต่ำสุดที่ 5.00 บาท และปรับตัวขึ้นแตะระดับสูงสุดที่ 5.50 บาท
ทั้งนี้ ราคาหุ้นที่มีการปรับตัวลงคาดว่ามีประเด็นจากDAIIรายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 2.16 ล้านบาท หรือมีกำไรสุทธิ 0.02 บาทต่อหุ้น ลดลง 58% จากช่วงเดียวกันของปีก่อนที่มีกำไรสุทธิ 5.17 ล้านบาท หรือมีกำไรสุทธิ 0.06 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 9.31 ล้านบาท หรือ 0.09 บาทต่อหุ้น ลดลง 31% จากช่วงเดียวกันของปีก่อนที่มีกำไรสุทธิ13.56 ล้านบาท หรือ 0.15 บาทต่อหุ้น
ทั้งนี้ผลการดำเนินงานดังกล่าวที่มีกำไรลดลง เนื่องจากบริษัทมีค่าใช้จ่ายในการโฆษณาเพิ่มขึ้น โดยทางกลุ่มบริษัทในเครือได้มีการเปิดสาขาเซ็นทรัลศาลายาจึงมีค่าใช้จ่ายเพิ่ม